
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана

	
ОДОБРЯВАМ:


ДО
Г-Н СВЕТОСЛАВ ИЛИЕВ
ДИРЕКТОР НА РИОСВ – МОНТАНА


Д О К Л А Д

от контролна проверка по прилагане на екологичното законодателство

Обект: ПСОВ към канализационна система (КС) на гр. Монтана 
Дата на извършване на проверката: 12.08.2026 г.
Място на извършване на проверката: гр. Монтана, общ. Монтана 
Проверени компоненти и фактори на околната среда:
· Води
· Почви
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ); 
· Закон за управление на отпадъците (ЗУО);
· Закон за почвите;
Извършени дейности:
На 12.08.2026 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2026 г. и Заповед №РД – 236/11.08.2026 г. на директора на РИОСВ – Монтана, се извърши проверка на обекта и беше съставен Констативен протокол № КПКД - 38/12.08.2026 г. 
Проверени са:
· Сгради и съоръжения на територията на обекта;
· Документи и данни, свързани със законовите и подзаконови нормативни актове по околна среда.
Констативна част: 
ПСОВ – Монтана пречиства смесен поток битово-фекални отпадъчни, производствени отпадъчни и дъждовни  води на канализационна система (КС) на гр. Монтана. Процесът на пречистване включва механично пречистване, биологично пречистване (биобасейни) и третично стъпало за отстраняване на фосфор.
При преходната комплексна проверка, осъществена на 20.11.2025 г., не са дадени предписания.																			
1. По компонент „Води”
Община Монтана е титуляр на издадено от БДДР – Плевен разрешително за ползване на воден обект за заустване на смесен поток отпадъчни води от в р. Огоста от експлоатацията на КС с ПСОВ на гр. Монтана. Оператор на КС с ПСОВ на Монтана е дружеството „В и К“ ООД, гр. Монтана. 	
По отношение поставените в разрешителното за заустване условия:
[bookmark: _GoBack]До пунктовете за собствен мониторинг на отпадъчните води на вход и изход ПСОВ има осигурен постоянен и обезопасен достъп, като същите са трайно сигнализирани с табели. 
За проверявания период е провеждан  собствен мониторинг на отпадъчните води на вход и изход ПСОВ при спазване на изисканата в разрешителното честота на пробовземане. Протоколите с резултатите от изпитване на акредитирана лаборатория се представят в РИОСВ – Монтана. На база резултатите в тях не са констатирани нарушения на индивидуалните емисионни ограничения (ИЕО) от разрешителното. В инспекцията е представен в срок доклад за изпълнение на условията в разрешителното за 2024 г.  
За 2026 г. обектът е включен в списъка по Заповед №РД-922/19.12.2025 г. на МОСВ за списъка на обектите, подлежащи на контрол през 2026 г., които са включени в „Геонформационна система за управление на водите и докладване“. От проведения контролен мониторинг на  РИОСВ-Монтана, съвместно с РЛ-Монтана към ИАОС отпадъчните води  не е установено неспазване на ИЕО от разрешителното. 				
	Води се експлоатационен оперативен дневник, в който ежедневно се записват данните за основните контролирани параметри от технологичния процес и за работата на отделните съоръжения. В момента на проверката ПСОВ – Монтана работи в нормален технологичен режим.
На площадката на ПСОВ има налично устройство за UV дезинфекция на пречистените отпадъчни води, което при необходимост може да бъде приведено в готовност за работа в кратък срок.		
Поставената на вход ПСОВ пломба на РИОСВ – Монтана е с ненарушена цялост.							
1.  По компонент „Почви”								
	Дружеството разполага с бетонирана площадка за съхраняване на образуваната утайка. Към настоящия момент утайката  директно постъпва в каросерията на автомобил, собственост на „ВиК” ООД, Монтана. За периода 01.01.2026 г. до 31.07.2026 г. са образувани 363,320 т отпадъци с код 19 08 05 – утайки от пречистване на отпадъчни води от населените места.

1. По фактор „Отпадъци”								
Проверени са условия в безсрочен Регистрационен документ (РД) № 06-РД-130-01 от 18.12.2015 г., издаден от РИОСВ – Монтана, за дейност по предварителна обработка (код R12)  на утайка от пречистване на отпадъчните води с код 19 08 05. 
Образуваните от дейността на ПСОВ - Монтана отпадъци, се съхраняват разделно по видове на обозначени и обособени като самостоятелни площадки, места с трайна настилка в метални контейнери тип „Бобър”.	Съхраняването на отпадъците на мястото на образуване се извършва съгласно усл . III. 2 от РД.
Проверени са условията в безсрочен регистрационен документ № 06-РД-129-01 от 19.01.2017 г., издаден от РИОСВ – Монтана за дейността по събиране и транспортиране на отпадъците.
	Събирането и съхранението на утайките с код 19 08 05 се извършва в съответствие с изискванията на ЗУО. 

Заключение:
Операторът изпълнява задълженията си, произтичащи от законодателство по компоненти „Води“ и „Почви“, и по фактор „Отпадъци”. 
Предписания: Не са дадени  предписания.
Приоритети за последваща контролна дейност:
· Законосъобразно управление на водите. 
· Законосъобразно управление на отпадъците.

СВЕТОСЛАВ ИЛИЕВ

Директор на РИОСВ-Монтана

инж. Румяна Ценова

главен експерт ОВ

